**Referat fra ledermøte torsdag 5. april 2018 kl. 09.00 – 11.30**

tilstede: Annemarie Bechmann Hansen, Torben Lai, Jon Ivar Strømmen, Tore Dingstad, Suzanne Bjørneboe, Hege Undem Støre, Jim Fainberg, Jon Refsdal Moe, Ellen Aslaksen, Karianne Bjellås Gilje, Sarah McSeveny-Åril, Lillian Andersen, Atle Faye, Merete Lingjærde, Jørn Mortensen (ref)

meldt forfall: Trond Lossius

SAKER:

1. Orienteringssaker

Ingen orienteringssaker

2. Oppsummering ledersamling Budapest

Rektor oppsummerte ledersamlingen og prosjektene det ble konkludert å gjennomføre. Det ble delt ut et referat i møtet som blir justert ihht. innspill i møtet.

Revidert referat fra ledersamlingen følger dette referatet.

Under tema 1 besluttet møtet å prioritere prosjekt *1.* *Benchmarking ressursinnsats mot ulike utdanninger.*

Under tema 2 besluttet møtet å prioritere prosjekt *2. Aktivitetsanalyse* og prosjekt *3. Effektiviseringsøvelse.*

Direktør vil anbefale en rigg/opplegg for gjennomføring av prosjektene. Det er en målsetting at disse prosjektene gir oss et kunnskapsgrunnlag som bidrar til tiltak som gir effekter allerede for budsjett 2019.

3. Studentundersøkelsen

Seksjonssjef for studier og forskning presenterte skisse til prosess for håndtering av studentundersøkelsen. Etter diskusjon i møtet ble det gjort justeringer. De viktigste er informasjonsmøte for studenter og ansatte holdes først (10. april), rapporten behandles så i avdelinger/seksjoner i april/mai, utvidet ledermøte diskuterer den 3. mai de resultater og tiltak som går på tvers av enheter, endelig handlingsplan diskuteres i utvidet ledermøte 24. mai.

Studentundersøkelsen (versjon av 5.4.18) ble diskutert, med spesifikt blikk på fremstillingen. Det kom forslag til justeringer og tillegg for å øke forståelsen av undersøkelsen.

- Rektor påpekte at usikkerheten angående signifikans tilsier at vi ikke bør fargelegge forskjell med grønn og rød fargekode i hovedtabellen s 10.

- Det ble lagt til en setning som forklarer tabell 8 og 10: «I dette spørsmålet skilles ikke mellom de ulike rollene fra tabell 7 (og 9) (medstudenter, lærere, administrativt personale, andre)»

- Det ble foreslått å fjerne sidene 12-18 (blomstene), men dette kan virke påtakelig å gjøre midt i prosessen.

- Det var bred enighet om at en revisjon av hele studentundersøkelsen er nødvendig. Det er mange metodiske og kommunikative utfordringer med undersøkelsen slik den er i dag. Dessuten bør det ses på om den gir oss den informasjonen vi trenger.

- Rektor kaller inn til eget møte med dekanene og leder for LMU for å gjennomgå lesningen av resultatene om mobbing/trakassering.

- Det ble foreslått å invitere SR lederne til gjennomgangen på utvidet ledermøte 24. mai.

4. Eventuelt

Karianne minnet om premieren på THIS IS IT og oppfordret alle til å komme!